Imatran Ketterä

Imatran Ketterä, ou simplemente Ketterä, é un equipo de hóckey sobre xeo da cidade de Imatra (Finlandia). Na tempada 2021-22 competía na segunda categoría do hóckey sobre xeo finlandés, a Mestis, da que se proclamou campión en dúas ocasións (2019 e 2021). Foi fundado en 1957 e xoga os seus partidos como local no OmaSp Areena, un pavillón con capacidade para 1 200 persoas.

 Historia 
O primeiro partido de hóckey sobre xeo de Carelia do Sur disputouse en Imatra o 7 de marzo de 1937 nun evento no que tamén se practicou patinaxe artística. Once anos despois, en 1948, chegou á cidade dende Hämeenlinna Pentti Saksanen, quen se converteu no profesor de educación física no Imatran lyseo. Ao mesmo tempo Saksanen levou á cidade un novo deporte de xeo, o bandy. En 1952 construíuse a primeira pista para hóckey sobre xeo.

O 11 de abril de 1957 Pentti Hytönen, Reino Ikävalko, Einari Hatakka e Toivo Nostolahti asinaron a acta d fundación do Ketterä, que ese mesmo ano comezou a competir na liga rexional baixo a dirección de Erkki Pörsti. O primeiro gol do equipo foi anotado por Olavi Sintonen.

 Pavillón 

miniatura|Esterior do OmaSp Areena.
O Ketterä xoga os seus partidos como local no Imatran jäähalli, coñecido dende 2021 por motivos de patrocinio como OmaSp Areena logo de que o equipo asinara un contrato de catro anos con Oma Säästöpankki. O pavillón foi inaugurado en 2011 con capacidade para 1 200 persoas.

Os mellores rexistros de asistencia aos partidos do Ketterä foron na tempada 2017-18, cando o equipo debutou na Mestis e tivo unha entrada media de 943 persoas. Nas seguintes tempadas a afluencia de público estabilizouse nas 700 persoas, mentres que na tempada 2021-22 o número de asistentes reduciuse ata as 412 persoas.

 Personalidades 
 Xogadores 
 Líderes históricos 
Jari Lippojoki é o líder histórico indiscutible do equipo ao ser o xogador que máis partidos disputou coa camisola de Ketterä, o que máis goles anotou, o que máis asistencias repartiu e o xogador co mellor rexistro de puntos nas 15 tempadas que xogou no equipo de Imatra, que o convirten ademais no xogador que máis tempadas permaneceu no equipo, con tres máis que Matti Tiainen, segundo xogador que máis partidos e tempadas disputou con Ketterä.

 Líderes históricos do Ketterä Xogador Pos  PX  G   A  Pts Jari Lippojoki  D  580  271  315  586 Matti Tiainen  F  355  158  179  337 Esa Takala  D  305  62  98  160 Veli-Matti Heino  F  302  159  207  366 Jose Pekkala  F  299  176  296  472

 Números retirados 
Ao longo da súa historia, o Ketterä de Imatra retirou tres números en honor a outros tantos xogadores pola súa traxectoria destacada no equipo:

 Adestradores do Ketterä Nº Nome Posición Carreira Ref. 9  Jose Pekkala  C  1981-19851988-1993   10  Ole Renlund  D  1966-1967   24  Jari Lippojoki  D  1982-1997  

 Adestradores 
Dende a súa fundación en 1957 pasaron polo Ketterä máis de trinta adestradores. O primeiro encargado de dirixir o equipo foi Erkki Pörsti, que ademais é o que máis tempo estivo no cargo xunto co que foi o segundo adestrador do equipo de Imatra, Ole Renlund, ambos cun total de oito tempadas cada un. Con todo, foi con Maso Lehtonen con quen o equipo acadou os seus maiores éxitos, os dous primeiros campionatos da Mestis (2019 e 2021), e dúas Suomen Cups (2018 ee 2019). A continuación todos os adestradores do Ketterä:

 Adestradores do Ketterä Nome Período Erkki Pörsti 1957-65 Ole Renlund 1965-73 Pekka Myllylä 1973-74 Teuvo Myyryläinen 1974-76 Pertti Mustonen 1976-79 Heikki Juselius 1979-84 Jaakko Palsola 1984-85 Timo Mansikkamäki 1985-86 Gary Prior 1986-88 Kari Weckström 1988-90 Gary Prior 1990-91 Esko Purolahti 1991 Matti Kettunen 1991-93 Heikki Mälkiä 1993-95 Jorma Räisänen 1995-96 Jari Lifländer 1996 Kari Mäkitalo 1996-97 Esko Purolahti 1997-99 Jari Lifländer 1999-2002 Timo Ovaska 2002-03 Esa Puuska 2003-06 Jouko Viljakainen 2006-07 Kari Weckström 2007-10 Jussi Salo 2010-12 Juha Tynkkynen 2012 Sami Rossi 2012-13 Jarno Mensonen 2013-14 Jari Lifländer 2014-2015 Jarno Mensonen 2015-2017 Maso Lehtonen 2017-2021 Tuomo Ropo 2021-

 Presidentes 
Logo da fundación do equipo Reino Ikävalko foi nomeado como primeiro presidente do mesmo, posto no que permaneceu catro anos. A persoa que máis tempo presidiu o Ketterä foi Tuomo Männistö, entre o ano 2000 e o 2011. A continuación a lista completa cos máis de vinte presidentes da entidade de Imatra e o período no que a presidiron:

 Presidentes do Ketterä Nome Período Reino Ikävalko 1957-61 Seppo Nenonen 1961-62 Ilmari Raunio 1962-63 Eino Repo 1963-65 Pekka Heino 1965-68 Yrjö Hämäläinen 1968-69 Seppo Soila 1969-71 Ossi Pihlman 1971-72 Martti Pitkänen 1972 Olli Jankola 1972-74 Niilo Katainen 1974-76 Heikki Ritvasalo 1976-78 Juhani Neimala 1978-81 Eero Laine 1981-83 Harri Kouvonkorpi 1983-84 Heikki Tanninen 1984-86 Markku Kälviäinen 1986-89 Jarmo Miettinen 1989-92 Tuomo Männistö 2000-11 Jarmo Johansson 2011-13 Mikko Partanen 2013-

 Palmarés 
 Trofeos colectivos 
Mestis
 A Mestis-pokaali (Copa Mestis) é entregada anualmente ao equipo vencedor dos play-offs e, polo tanto, campión da Mestis. É o trofeo principal da competición. O equipo gañou o trofeo tres veces: 2019, 2021, 2022

Suomen Cup
 Campión: 2018, 2019, 2021

 Notas 

 Véxase tamén 
 Ligazóns externas 
 Sitio web oficial 

Ketterä